《寄寿王直卿省郎二亲年八十诗二首 其一》
宋代·何梦桂

金盘玉箸脯麒麟，荣福堂前寿二亲。白发宋州老司马，红颜晋国太夫人。

生时曾结同年会，见世重来两佛身。庭下有儿归省掾，执鞭时自导双轮。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。